Avarua

Avarua je glavni grad Cookovih Ostrva i distrikt na sjeveru ostrva Rarotonga. Ujedno je i glavni komercijalni centar na ovom ostrvu udaljenom 3.400 km sjeverno od Novog Zelanda. Te-au-o-tonga, jedan od tri "vaka" (tradicionalna plemenska područja na Rarotongi) i ima svoju lokalnu vlast na čijem su čelu bili majori, sve do njihovog pravnog dokinuća u februaru 2008.

Poslovni dio grada lociran je na 21°12′S 159°46′Z﻿ / ﻿21.2°S 159.767°Z﻿ / -21.2; -159.767 na nivou mora, ispod vrhova Rarotonga (visine 208 m). Grad ima nekoliko supermarketa, dvije banke, nekoliko restorana i drugih radnji specijaliziranih za prodaju crnih bisera i drugih rukotvorina. Pijaca na otvorenom radi subotom, kada je moguće naći sve "od igle do lokomotive": svijetlo obojene "pare'u" (ogrtači), do cvijetnih vijenaca, svježe ribe i tropskog voća. 
Međunarodni aerodrom "Rarotonga" (IATA kod: RAR), opslužuje grad.

Broj stanovnika distrukta Avarua je 5,445 (po popisu iz 2006.), i oni uglavnom žive od turizma, ribolova, trgovine i poljoprivrede.
Glavna cesta je Ara Maire Nui, i obično se naziva "Marine Drive" ili Glavna ulica, koja se utapa u cestu Ara Tapu, koja okružuje ostrvo.
Drugi, unutrašnji put, Ara Metua, za koji se kaže da ga je izgradio drevni polinezijski poglavica, prolazi pored obilaznice u blizini grada i poput Ara Tapua, također povezuje većinu periferijskog dijela ostrva. Aerodrom Rarotonga, koji se nalazi oko 4 km zapadno od Avarue ulazna je tačka za Kukova ostrva vazdušnim putem. Avarua ima dvije luke, a ona u centru grada omogućava pristup malim čamcima, dok komercijalna luka Avatiu, istočno od aerodroma, prima veća plovila.

Avarua ima ekvatorsku klimu (Af) prema Köppenovoj klasifikaciji klime sa visokim temperaturama i padavinama tokom cijele godine.Climate Avarua, Climate-Data.org

Ostrvo Avarua podijeljeno je na 18 oblasti zvanih "tapere" (od ukupno 54 na Rarotongi), pobrojanih od zapada prema istoku:
 Pokoinu
 Nikao (sjedište parlamenta Kukovih ostrva)
 Puapuautu
 Areanu
 Kaikaveka
 Atupa
 Avatiu (komercijalna luka)
 Ruatonga
 Tutakimoa
 Tauae (u unutrašnjosti, jedini "tapere" bez morske obale)
 Takuvaine (poslovni centar Avarua, sjedište vlade Kukovih ostrva, sa Avarua ribarskom lukom)
 Ngatipa
 Vaikai
 Tapae-I-Uta
 Pue
 Punamaia
 Kiikii
 Tupapa
mini|desno|230px|Distrikti i tapere na Rarotongo
Podaci o broju stanovnika nisu dostupni na nivou "tapere"-a, nego samo po takozvanim "popisnim područjima", ovdje također nabrojanim od zapada prema istoku:

 Nikao-Panama 1373 (tapere Pokoinu, Nikao, Puapuautu)
 Avatiu-Ruatonga 951 (tapere Areanu, Kaikaveka, Atupa, Avatiu, Ruatonga)
 Tutakimoa-Teotue 314 (tapere Tutakimoa)
 Takuvaine-Parekura 786 (tapere Tauae, Takuvaine)
 Tupapa-Maraerenga 531 (tapere Ngatipa, Vaikai)
 Pue-Matavera 1490 (tapere Tapae-I-Uta, Pue, Punamaia, Kiikii, Tupapa)

 Reference 

 Vanjski linkovi 

Kategorija:Cookova Ostrva
Kategorija:Glavni gradovi okeanijskih država